་པའི་ཚོགས་མི་འཇོན་བྷེ་ལར་སེས་སྤྱོད་གོ་ཆེ་བའི་ཚོང་ལས་དང་ཞིང་ལས་སྣ་མང་མཉམ་སྡེབ་ཀྱི་འཆར་གཞི་ཞིག་འདོན་གནང་མཛད་ཅིང།འཆར་གཞི་དེའི་དབང་གིས་ཧྥ་ལོག་བྷོའི་ལྟ་གྲུབ་རྒྱ་སྐྱེད་དང་ཁྱབ་འཕེལ་ཆེན་པོ་བྱུང་ཡོད།དེ་ཡང་བཟོ་ལས་མཐུན་ཚོགས་ཀྱིས་ཐོན་སྐྱེད་བྱེད་པོ་དང༌།འཛད་སྤྱོད་པ།ཞིང་པ།ལག་ཤེས་པ་བཅས་ཚོགས་པ་གཅིག་ཏུ་སྒྲིལ་ཏེ་ཁྲོམ་རར་ཐོན་རྫས་ཚོང་བ་དང་ཚོང་གཉེར་ལས་བྱུང་བའི་ཁེ་འབབ་རྣམས་ཚོགས་པའི་ཚོགས་མི་མ་ཡིན་པའི་ཕྱི་མི་མ་རྩ་འཛུགས་པོ་རྣམས་ལ་སྐྱེད་འབབ་ཀྱི་ཚུལ་དུ་སྤྲོད་པ་སོགས་བྱས་ཡོད།རང་འཚོ་དང་གཉིས་ཕན་གྱི་རོགས་སྐྱོར་གཉམ་སྡེབ་དང༌།མ་སྐུལ་དང་བླངས་ཀྱི་ཞབས་ཞུ།དཔལ་འབྱོར་གོང་དུ་སྤེལ་ཕྱིར་དམངས་གཙོ་དང་འདྲ་མཉམ་གྱི་མཐུན་ཚོགས་གོ་བསྒྲིགས།བར་ཁེ་བཟའ་མི་མེད་པའི་ཐོན་སྐྱེད་བྱེད་པོ་དང་ཉེར་སྤྱོད་པ་རྣམས་ཀྱི་དབར་ཐད་གཏུགས་ཀྱི་འབྲེལ་བ་སོགས་མཉམ་འབྲེལ་ལས་འགུལ་གྱི་སོན་རྩར་འགྱུར་བའི་ལྟ་གྲུབ་བཟང་པོ་མང་དག་ཞིག་འཚོལ་སྒྲུབ་ཐུབ་པ་བྱུང་ཡོད།